jkorsvik/nowiki_second_scrape_merged huggingface dataset:
Łukasz Teodorczyk

Łukasz Teodorczyk (født 3. juni 1991) er en polsk fotballspiller som spiller for den italienske klubben Vicenza.
Han har tidligere spilt for Polonia Warszawa. Teodorczyk har spilt flere landskamper for Polens herrelandslag og på aldersbestemte landslag.


== Klubbkarriere ==
Teodorczyk startet sin fotballkarriere med ungdomsfotball hos Wkra Żuromin i 2008, før han meldte overgang til Polonia Warszawa i januar 2010. Her fikk han sin seriedebut i Ekstraklasa mot Jagiellonia Białystok (0–1) den 29. oktober samme år. Hans første mål for Polonia Warszawa kom hjemme mot GKS Bełchatów den 27. august 2011.I midten av januar 2013 skrev han under på en treårskontrakt med Lech Poznań etter at kontrakten hans med Polonia Warszawa hadde gått ut.


== Landslagskarriere ==
Teodorczyk fikk sin offisielle landslagsdebut for Polen i en vennskapskamp borte mot Romania den 2. februar 2013 (1–4), hvor han scoret to av målene. Han ble deretter tatt ut ved flere anledninger til de polske kamptroppene under kvalifiseringen til VM i fotball 2014. Han scoret ett av målene da Polen vant 5–0 over San Marino i denne kvalifiseringen.Han ble tatt ut i Polens tropp til VM i fotball 2018 i Russland.


== Referanser ==


== Eksterne lenker ==
(en) Łukasz Teodorczyk – kategori av bilder, video eller lyd på Commons 
(en) Łukasz Teodorczyk – FIFA 
(en) Łukasz Teodorczyk – UEFA 
(en) Łukasz Teodorczyk – Transfermarkt 
(en) Łukasz Teodorczyk – national-football-teams.com 
(en) Łukasz Teodorczyk – WorldFootball.net 
(en) Łukasz Teodorczyk – FootballDatabase.eu 
(en) Łukasz Teodorczyk – Soccerway 
(en) Łukasz Teodorczyk – EU-Football.info 
(en) Łukasz Teodorczyk – PlaymakerStats.com 
(en) Łukasz Teodorczyk – Ukrainas fotballforbund 
Spillerprofil hos 90minut.pl
Rami Al-Kaabi

Rami Rashed Ahmed Al-Kaabi (født 1984) er en bahrainsk fotballdommer som til daglig dømmer i landets øverste divisjon Bahrains toppserie i fotball. I tillegg har han dømt flere internasjonale kamper både i regi av FIFA og AFC.
Al-Kaabi ble utnevnt til FIFA-dommer i 2012 og har siden dømt flere internasjonale kamper på U20-nivå. Hans første kamp på seniornivå kom med vennskapskampen mellom Polen og Norge den 18. januar 2014 (3–0). Han har også dømt kamper under regionale turneringer i regi av AFC.


== Referanser ==


== Eksterne lenker ==
Dommerprofil hos Worldreferee.com
Dommerprofil hos Soccerway.com
Paul Rand

Paul Rand (født Peretz Rosenbaum 15. august 1914 i Brooklyn i New York, død 26. november 1996) var en amerikansk grafisk designer som blant annet har laget logoer for ulike selskaper som Mobil, IBM, Neste, UPS, ABC og Enron.
Rand ble utdannet ved Pratt Institute i New York fra 1929 til 1932, Art Students League of New York i 1933 til 1934, og Parsons School of Design i New York. Han var talsmann for den europeiske skolen og sveitsisk typografi i USA på sin tid. Rand var fast foreleser i design ved Yale University. Han skrev og illustrerte også barnebøker sammen med sin andre kone Ann Rand (må ikke forveksles med Ayn Rand).
Rand ble valgt inn i New York Art Directors Club Hall of Fame i 1972 og ble tildelt en posthum Lifetime Achievement Award av The One Show i 2007, som viste en fire minutters film om hans arbeid og et intervju med Rand.
Rand døde av kreft i 1996.


== Referanser ==


== Eksterne lenker ==
Offisielt nettsted 
(en) Paul Rand – kategori av bilder, video eller lyd på Commons
Brede hovedbygning

Brede hovedbygning ligger som en del av det anlegget som inntil 1831 utgjorde Brede Kobber- og Messingværk og senere Brede Klædefabrik i Kongens Lyngby nord for København. Hovedbygningen ble oppført i 1795 som landsted for eieren av Brede Værk, Peter van Hemert.Hovedbygningen er en del av museet Brede Værk, som ligger under Nationalmuseet.
Bygningen er sannsynligvis tegnet av hoffarkitekt Andreas Kirkerup, interiøret og store deler av møblene ble tegnet av J.C. Lillie.Nationalmuseet overtok Brede i 1959 og i løpet av de nærmeste årene ble stedet restaurert og møblert, slik at det viser Louis XVI-interiør fra 1790-årene.Brede hovedbygning er fredet.


== Referanser ==


== Eksterne lenker ==
(en) Hovedbygningen (bygning 17) – kategori av bilder, video eller lyd på Commons
Brede Værk

Brede Værk ligger vid Mølleåen nord for Kongens Lyngby. Siden 1600-tallet har dette vært et sted for å produsere forskjellige varer ved hjelp av vannkraft, og på 1800-tallet ble klesfabrikken oppført med tilhørende bygninger som matsal, skole med mer.Fabrikken stengte i 1956 og kort tid etter ble bygningene overtatt av Nationalmuseet.  
Brede Værk er fredet. Fredningen omfatter 17 bygninger, blant dem også Brede hovedbygning.Hele anlegget er utpekt som nasjonalt kulturminne av 
Kulturarvsstyrelsen.


== Referanser ==


== Eksterne lenker ==
Offisielt nettsted 
(en) Brede Værk – kategori av bilder, video eller lyd på Commons
Kristiansand Kajakklubb

Kristiansand Kajakklubb (stiftet 3. oktober 1967) er et særidrettslag fra Kristiansand og er tilsluttet Norges Padleforbund.
Klubbens virksomhet er kajakk innen disiplinene havpadling, elvepadling og flattvannspadling.
Kristiansand Kajakklubb har to klubbhus, ved Gillsvannet og i Nodeviga på Odderøya.  I Gillsvannet har klubben egen bane som benyttes til trening og stevner.


== Eksterne lenker ==
Klubbens hjemmeside
Dune Entertainment

Dune Entertainment er et amerikansk medieselskap som finansierer filmer, opprinnelig i samarbeid med 20th Century Fox. Etter at forhandlingene med Fox om å fornye avtalen brøt sammen, gikk Dune til Warner Bros. for å bytte plass med Legendary Pictures som deres hovedpartner for finansiering av filmer. Blant selskapets mest kjente filmer er James Camerons Avatar, Darren Aronofskys Black Swan, Matthew Vaughns X-Men: First Class og Ang Lees Historien om Pi.


== Eksterne lenker ==
(en) Dune Entertainment på Internet Movie Database
Hvalbiartunnilin

Hvalbiartunnilin er en veitunnel på strekningen mellom Hvalba og Trongisvágur på øyen Suðuroy på Færøyene.
Tunnelen er totalt 1 450 meter lang og med en fri høyde på 3 meter, og den har kun ett kjørefelt. Tunnelen sto ferdig i 1963, og er den eldste på Færøyene.


== Referanser ==


== Eksterne lenker ==
Tunlar hos Landsverk. (færøysk)
Michael Hoel

Michael Olaf Hoel (født 7. mars 1947) er en norsk samfunnsøkonom. Han er professor i økonomi ved Økonomisk institutt ved Universitetet i Oslo og assosiert forsker i Vista Analyse og ved Frischsenteret. Han forsker særlig innen energi- og klimaøkonomi, miljøøkonomi og ressursøkonomi. 
Han har vært professor ved Universitetet i Oslo siden 1981, og har også vært spesialrådgiver i Finansdepartementet og Norges Bank, rådgiver for OECD, seniorforsker ved CICERO Senter for klimaforskning, og gjesteforsker ved Massachusetts Institute of Technology, University of California, San Diego, University of California, Berkeley, og University of California, Santa Barbara. 
Han var leder for forskningsgruppen i miljøøkonomi ved Senter for grunnforskning 2005–2006 og har vært redaktør for tidsskriftet Resource and Energy Economics.
Han fikk Forskningsprisen ved Universitetet i Oslo i 1997, har mottatt Erik Kempe-prisen i ressurs- og miljøøkonomi og er æresdoktor ved Universitetet i Oldenburg.


== Referanser ==


== Eksterne lenker ==
(no) Publikasjoner av Michael Hoel i forskningsdokumentasjonssystemet CRIStin
(no) Publikasjoner av Michael Hoel i BIBSYS
Helge Adam Møller

Helge Adam Møller (født 6. november 1942 i København) er en dansk offiser og politiker (KF). Han var medlem av Folketinget 1984–2011 og formann i den konservative folketingsgruppen 1998–1999 og 2005–2008.
Han er sønn av oberst og folketingsmedlem Adam Møller og folketingsmedlem Gerda Møller samt bror av folketingsmedlem Eva Møller, som alle har representert Det Konservative Folkeparti. Helge Adam Møller har barn fra et tidligere ekteskap. Han vokste opp i Næstved, hvor deler av Gardehusarregimentet er stasjonert. Etter studentereksamen i 1962 gjennomgikk Møller en allsidig militær utdannelse, blant annet som kampsvømmer og fallskjermjeger. Mellom 1973 og 1984 tjenestegjorde han som kompanisjef i Jægerkorpset, operasjonsoffiser og sjef for operasjonsseksjonen i militærregion V. Møller er major av militær rang.Foreldrene meldte Møller inn i Konservativ Ungdom da han var 14 dager gammel. Møller var valgt til Folketinget fra Storstrøms amtskrets 1984–2007 og Sjællands storkrets 2007–2011, etter å ha blitt nominert fra Næstved. Han var formann i den konservative folketingsgruppen 1998–1999 og 2005–2008 og medlem av Folketingets presidium 2005–2011. I 2011 annonserte han sin avgang på grunn av helseplager, men ombestemte seg, og ble nominert av de konservative i Herning i Vestjyllands storkrets. Partiet ble stående uten representasjon fra storkretsen, da partiet gjorde sitt hittil dårligste valg.
I 2012 lot han seg nominere til konservativ borgermesterkandidat i Næstved kommune, en sosialdemokratisk bastion, der han tidligere hadde vært medlem av kommunestyret 1982–1993 og viseborgermester 1990–1991. Møller ble i 2013 valgt inn i kommunestyret, etter at de konservative fikk 8,8 % av stemmene.


== Referanser ==


== Eksterne lenker ==
(en) Helge Adam Møller på Internet Movie Database 
(da) Helge Adam Møller på Filmdatabasen 
(da) Helge Adam Møller på danskfilmogtv.dk 
(da) Helge Adam Møller hos Folketinget
Heidrek Ulveham

Heidrek Ulveham (norrønt: Heiðrekr Ulfhamr) var ifølge sagalitteraturen konge over goterne og levde sannsynligvis i det 4. århunde. Han skal ha vært sønn av goterkongen Angantyr Heidreksson som slo hunerne under ledelse av Humli og Hlod i et legendarisk slag ved Donau i folkevandringstiden.


== Hervors saga ==
I fornaldersagaen Hervors saga gis det opplysning om at Heidrek var sønn av Angantyr og at «han var lenge konge i Reidgotaland». Heidreks farfar var goterkongen Heidrek Höfundsson. Her oppgis også at Heidreks datter Hildur ble gift med Harald den gamle (Harald Valdarsson) som var far til Harald den snille og farfar til Ivar Vidfamne. Blant deres etterkommere nevnes også Sigurd Ring og Ragnar Lodbrok.
Sagaen gir ikke nærmere opplysninger om Heidrek og hans styre.


== Østgotisk konge? ==
På grunn av etymologisk navnelikhet er det stilt spørsmål ved om Heidrek er identisk med den østgotiske kong Ermanarik som nevnes i to romerske kilder, skriftene til Ammianus Marcellinus og i Getica av historikeren Jordanes i det 6. århundre. Ermanarik hersket i et østgotisk rike ved dagens Ukraina og døde i høy alder i 376.


== Referanser ==


== Se også ==
Ermanarik
Tyrfingsyklusen


== Eksterne lenker ==
Hervors saga (dansk ovs.) på nettstedet heimskringla.no
Eden Arena

Eden Arena, tidligere kjent som Synot Tip Arena, er et fotballstadion i byen Praha i Tsjekkia. Stadionet ble åpnet i 2008 og både driftes og brukes av fotballaget Slavia Praha. I tillegg brukes stadionet ved enkelte anledninger til å avholde landskamper for Tsjekkias herrelandslag i fotball. Stadionet har en tilskuerkapasitet på 20 800 og regnes for å være et av Tsjekkias mest moderne stadionanlegg. Det brukes i all hovedsak til å arrangere fotballkamper, men har også blitt brukt til å arrangere konserter med blant andre Metallica, Iron Maiden, Depeche Mode, Bruce Springsteen, Bon Jovi og Coldplay.


== Historie ==
Eden Arena ble påbegynt i 2006 som følge av at Slavia Prahas gamle stadion Stadion Eden (1953–2004) var blitt betegnet som umoderne stilt i lys av moderne krav. I mellomtiden spilte Slavia Praha sine hjemmekamper på Stadion Evžena Rošického (2000–2008). Mens den gamle Eden ble revet i 2004, så åpnet den nye Eden den 7. mai 2008 med en oppvisningskamp mellom Slavia Praha og Oxford University AFC, bestående av tidligere tsjekkiske profiler som Pavel Kuka, Patrik Berger, Jan Suchopárek og Ivo Knoflíček.Den første offisielle kampen på Eden Arena var den siste seriekampen i Gambrinus liga mellom Slavia Praha og FK Jablonec den 17. mai 2008, en kamp som endte 2–2 og som førte til at Slavia Praha vant seriemesterskapet for 2007/2008-sesongen. Eden Arena ble i 2011 valgt ut som finalearena til UEFA Super Cup 2013, som da hadde vært forbeholdt Stade Louis II i Monaco gjennom 15 år. Fra 2009 til 2012 var Eden Arena kjent som Synot Tip Arena av sponsorårsaker.


== Referanser ==


== Eksterne lenker ==
(cs) Offisielt nettsted 
(en) Stadion Eden – kategori av bilder, video eller lyd på Commons 
Worldstadiums.com – Czech Republic, Eden Arena Arkivert 15. juli 2014 hos Wayback Machine.
Evangeliesangene

Evangelier Sangviis forfattet udi beqvemme Melodier eller bare Evangeliesangene er en samling sanger skrevet av Petter Dass. Han skrev sangene til preketekstene for hver helligdag gjennom kirkeåret, og samlingen ble første gang trykket i 1723, seksten år etter at forfatteren døde. I alt har han skrevet 73 sanger til preketekstene. Dette var sannsynligvis noe av det tidligste han skrev, og man regner med at det ble skrevet på siste halvdel av 1670-tallet.Tekstgrunnlaget er de faste evangelietekstene det skulle prekes over hver helgedag. Evangeliesangene blir regnet for å være av Dass' svakeste diktning, versene gjengir bibelteksten, men skildringene er ikke så kraftfulle som det vi kjenner fra Katekismesangene og andre vers han har skrevet.
Tekstene ble skrevet til kjente melodier, både salmemelodier og andre melodier.


== Et eksempel ==
2den søndag efter H.3 konger
EVANGELIUM JOH. C. 2. v. 1
Bryllupet i Cana GalilæaMel.: Bondi, Madamm Elizabeth etc.

I Cana stad et bryllup staar
I Galilæa land
Nærværendis Maria vaar
Og hjalp dem med en hand
Till samme thid de Jesum did
Med hans discipler bød
Men best de sad, og vaare glad
da fattis vinen sød.---

Vor Herre bød de svenne snar:
Gaar hen og henter vand
Opfylder straxen alle kar
Det snarest' som I kand
De drog og bar i hvert it kar
Alt mens der gik en taar
Saa bød hand dem, at bære frem
Det som i øset vaar.---

Kiøgmester raaber brudgom fiin:
Huorledis gaar det till?
I første gladtz mand beste viin
Gemeenlig skienche vill
Dernest et slag, af ringer smag
Naar folk har faat sit pas
Du tvert imod iskjenche lod
Dend beste sidst i gladtz.Men dette verch, som nu vaar skeed
Vaar it miracel stort.
Det første vunder nogen veed
At Christus hafuer gjordt
Hans hærlighed blef saa beteed
For alle med een hast
Disciplerne det fik at see
Og tro'de paa ham fast.


== Referanser ==


== Litteratur ==
Kristian Elster Litteraturhistorie, Oslo 1935
P.E. Rynning. salmediktingi i Noreg, Oslo 1954
Petter Dass Samlede skrifter i utgåve ved A. E. Eriksen, 1877
Digital nettutgave
Oskar Sandven Lundevold

Oskar Sandven Lundevold (født 30. august i Oslo) er en norsk skuespiller som er oppvokst i Horten og Tønsberg. Sandven Lundevold har gått på Tønsberg Kulturskole og på dramalinjen på Greveskogen videregående i Tønsberg. Han fikk Drømmestipendet  i 2014. Han har studert ved Universitetet i Bergen og er nå bosatt i Oslo.


== Filmer ==
Halvbroren (2013)
Børning (2014)
De fredløse (2022)


== Referanser ==


== Eksterne lenker ==
(en) Oskar Sandven Lundevold på Internet Movie Database 
(en) Oskar Sandven Lundevold hos The Movie Database
Pete Sessions

Peter Anderson Sessions (født 1955) er en amerikansk politiker som tilhører Det republikanske parti. Han er medlem av Representantenes hus i den amerikanske Kongressen. Han representerer Texas’ 17. kongressdistrikt, som omfatter Waco og forsteder til Austin. Han har tidligere representert deler av Dallas.
Faren William S. Sessions var distriktsdommer og FBI-direktør, utnevnt av president Ronald Reagan. Pete Sessions vokste derfor opp i både Waco i Texas og i forstedene til Washington, D.C.Pete Sessions var telekommunikasjonsdirektør og direktør i en tankesmie før han ble valgt til kongressmann i 1996. Han representerte deler av Dallas frem til 2018, da han tapte gjenvalg. Han var på det tidspunktet formann i husets regelkomité. Han har også hatt flere lederposisjoner blant republikanerne i Kongressen. Ved kongressvalget i 2020 stilte han til valg i Waco-området, som er sterkt republikansk, og ble valgt inn.Det var Pete Sessions som i 2005 stilte et lovforslag, Family Opportunity Act, som utvidet retten til helsehjelp for familier med barn med funksjonshemming. Sessions var også initiativtager til en egen kongressgruppe for saker som gjelder mennesker med Downs syndrom og deres pårørende.


== Referanser ==


== Eksterne lenker ==
(en) Offisielt nettsted 
(en) Pete Sessions – kategori av bilder, video eller lyd på Commons 
(en) Pete Sessions på Twitter 
(en) Pete Sessions på Facebook 
Pete Sessions på Instagram 
(en) Pete Sessions på YouTube 
(en) Pete Sessions hos Amerikas forente staters kongress' biografiske kartotek
Baiji

Baiji  (arabisk: ‏بيجي‎) er en by i Irak, cirka 200 km nord for Bagdad. Antallet innbyggere er omkring 15.000.
I Baiji og dens nærhet ligger et av Iraks største oljeraffinerier, og byen er et viktig knutepunkt i det nettverk av oljeledninger som krysser Irak. Byens beliggenhet ved Bagdadbanen og plassering mellom Bagdad, Mosul og Kirkuk har gjort den viktigere enn innbyggertallet skulle tilsi. 
Under Irak-krigen ble flere installasjoner i byen ødelagt.
Wisznice

Wisznice er en landsby nord i fylket Biała Podlaska, som ligger nordøst i Polen. Under første verdenskrig brant 90 % av byen opp, men ble bygd opp noen år etter hendelsen. Wisznice har vært en samarbeidspartner for Sveio kommune i flere år.Wisznice ligger tre kilometer fra grensen til Hviterussland.


== Referanser ==


== Eksterne lenker ==
Wisznice - Offisielt nettstad
Nea Salamis Famagusta FC

Nea Salamis Famagusta FC er en kypriotisk fotballklubb fra Larnaka på Kypros som spiller i toppserien Kypriotisk 1. divisjon på Kypros . De har aldri vunnet toppserien, men vant den kypriotiske cupen i 1990. Spillere som har spilt for klubben er blant annet Julian Gray og Giannis Okkas.


== Meritter ==
Kypriotisk Cup (1): 1990
LTV Super Cup (1): 1990
Kypriotisk 2. divisjon (4): 1955, 1980, 2002, 2004


== Sesonger ==


== Referanser ==


== Eksterne lenker ==
(el) Offisielt nettsted 
(en) Nea Salamis Famagusta FC – kategori av bilder, video eller lyd på Commons
Mudpuppy

Mudpuppy eller Mudpuppies (Necturus maculosus) er en hulesalamander som bare finnes i det østlige USA og Canada. Arten er en av de få salamanderartene som kan lage lyd. Den skal ha fått sitt navn på grunn av dens pipende lyder som med en god dose velvilje høres ut som en liten hund som bjeffer.Mudpuppy er blant de største av salamanderne. Den kan bli opp til 41 cm lang, men gjennomsnittet ligger på cirka 28 centimeter. Amfibien er å finne i det sørlige Canada, i Midtvesten, østover til Nord-Carolina og sørover til delstatene Georgia og Mississippi. Mudpuppies lever på bunnen av innsjøer, dammer, elver og i små bekker. Den gjemmer seg i vegetasjonen, f.eks. under steiner og stokker. Den dukker opp om natten for å finne byttedyr som den kan fange, som kreps, meitemark eller snegler.Mudpuppies er neotene og beholder larveaktige trekk hele livet. De er lett gjenkjennelig på grunn av dens røde eksterne gjeller. De har flate hoder, brede haler og korte bein med fire tær på hver fot. Kroppene deres er enten grå eller brun-grå med blå-svarte flekker. Mudpuppies er vanlige i hele sitt utbredelsesområde, og den har ingen spesiell vernestatus noen steder. Imidlertid sørger blant annet tap av habitat og forurensning for å legge press på enkelte lokale bestander av amfibien.


== Referanser ==


== Eksterne lenker ==
(en) Mudpuppy i Encyclopedia of Life 
(en) Mudpuppy i Global Biodiversity Information Facility 
(en) Mudpuppy hos ITIS 
(en) Mudpuppy hos NCBI 
(en) Kategori:Necturus maculosus – bilder, video eller lyd på Wikimedia Commons 
Necturus maculosus – detaljert informasjon på Wikispecies
20. serierunde i Tippeligaen 2014

20. serierunde i Tippeligaen 2014 startet fredag 15. august klokken 19 med Start mot Strømsgodset. Runden fortsatte med to kamper lørdag 16. august. Viking mot Sogndal klokken 15.30. Og Aalesund mot Haugesund klokken 18. Runden avsluttet søndag 17. august med Stabæk mot Odd klokken 15.30, tre kamper klokken 18, og Lillestrøm mot Vålerenga klokken 19.


== Kampfakta ==
Fredag 15. august 2014

Lørdag 16. august 2014

Søndag 17. august 2014
Lakselvbukt naturreservat

Lakselvbukt naturreservat er et naturreservat i Tromsø kommune i Troms. Det omfatter et våtmarksområde ved bygda Lakselvbukt i Sørfjorden (indre del av Ullsfjorden), rundt 12 kilometer fra fjordbotnen. Vestre del av området omfatter ytre del av estuaret til Lakselva, mens den mindre Leirelva munner ut i den østre delen av området. Reservatet består av et stort strandengkompleks med vegetasjon av nordlig type, med soneringer fra salteng til brakkvannseng. Pøler med trådtjønnaks er godt utviklet, noe som er sjeldent i Troms. Området har regional verdi i botanisk sammenheng.Reservatet ble opprettet i 1995 for å bevare et stort strandengkompleks i ei bukt med elvemunning.


== Referanser ==
Lars P. Gammelgaard

Lars Peter Gammelgaard (født 9. februar 1945 i Århus, død 11. februar 1994) var en dansk politiker (KF).
Han hadde studentereksamen fra Århus Katedralskole fra 1963, kandidatutdannelse i statsvitenskap fra Århus Universitet fra 1972 og pedagogisk eksamen fra Th. Langs Seminarium i Silkeborg fra 1973. Han var timelærer ved Handelshøjskolen i Århus, fra 1973 adjunkt ved statsskolen i Randers.Gammelgaard ble engasjert i Konservative Studerende i studietiden. Han var medlem av Århus byråd 1970–1979 og formann i den konservative gruppen 1976–1979. Fra 1979 var han valgt til Folketinget fra Århus amtskrets, etter å ha blitt nominert fra Århus' 4. krets. Gammelgaard var medlem av Folketingets finansutvalg og de konservatives finanspolitiske ordfører, senere politisk ordfører og formann i Folketingets boligutvalg 1982–1984. Han var fiskeriminister i Poul Schlüters regjeringer 1986–1989, i perioden 1987–1988 også minister for nordisk samarbeid. Han var formann i Folketingets sikkerhetspolitiske utvalg 1989–1993. Gammelgaard satt på posten som formann i den konservative folketingsgruppen 1989–1993, hvoretter han ble nestformann under Hans Engell.Lars P. Gammelgaard døde av kreft i 1994, og etterlot seg ektefellen Lene Gammelgaard (født Holm), dr.jur. og konservativ politiker, og to barn.Lars P. Gammelgaard var kommandør av Dannebrogordenen.


== Referanser ==


== Litteratur ==
Robæk, Henry A. og Gammelgaard, Lars P. (red.) (1973). Århus-konservatismen 100 år (dansk). Aarhus. CS1-vedlikehold: Flere navn: forfatterliste (link)
Gaugamela

Gaugamela var en bosetning i det gamle Assyria, antagelig nordøst for Ninive, mellom elvene Tigris og Store Zab (Lykos). Mange historikere mener den var innenfor nåværende Mosuls område.
Stedet er kjent som skueplass for slaget ved Gaugamela, der Aleksander den stores tallmessig underlegne hær i 331 f.Kr. vasnt en knusende seier over  perserne under Dareios III. 
Ifølge Strabo (Geographika 16, 1, 3) betyr Gaugamela «Kamelens hus» og var blitt etablert av Dareios I, sønn av Hystaspes, som hvile- og forrådssted for hans kamel.


== Litteratur ==
Hans Treidler: «Gaugamela». i: Der Kleine Pauly (KlP). Bind 2, Stuttgart 1967, Sp. 703.
Det er deg jeg skal ha

«Det er deg jeg skal ha» er en norsk sang. Melodien ble skrevet av Benedicte Adrian og Ingrid Bjørnov. Teksten ble skrevet av Benedicte Adrian, Ingrid Bjørnov og Ole A. Sørli. Den var ett av bidragene til Melodi Grand Prix 1982, den norske uttagingen til Eurovision Song Contest 1982 i Harrogate i Storbritannia.
Sangen ble framført på norsk av Dollie. Den vant først en duell om finaleplass høsten 1981. Den endte i finalen på en tiendeplass med 23 poeng.
Benedicte Adrian, Ingrid Bjørnov og Ole A. Sørli skrev også en engelskspråklig tekst. Den har tittelen «I Want You».


== Innspillinger ==
Dollie («Det er deg jeg skal ha»). Utgitt på singlen NotaBene NBS 804 i 1982. Produsert av Ole A. Sørli.
Dollie («I Want You»). Utgitt på singlen NotaBene NBS 805 i 1982.


== Referanser ==